Pravni fakultet u Subotici
Pravni fakultet u Subotici, prva visokoškolska javna ustanova u Vojvodini osnovana 1920. u Subotici kao članica Univerziteta u Beogradu. Nakon I. svetskog rata i stvaranja Kraljevstva Srba, Hrvata i Slovenaca Univerzitet u Beogradu ponovo je otvoren 1919. Radi rasterećenja Pravnog fakulteta u Beogradu, Ministarstvo prosvete je 1920. donelo odluku da se pravni fakultet otvori u Subotici. S radom je prestao 1. IV. 1941. nakon mađarske okupacije grada. Na fakultetu je zvanje diplomiranog pravnika steklo ukupno 1449 studenata, od čega 1362 muškaraca i 88 žena.

Biblioteka 
S organizacijom biblioteke počelo se odmah nakon osnivanja fakulteta 1920. Sredinom 1920-ih raspolagala je sa 5000 svezaka; rukopisa nije imala. Primala je 10 domaćih časopisa i 14 stranih. Knjige su bile zavedene kako su ulazile u biblioteku. Postojao je opšti katalog (azbučni) po piscima i stručni. Bibliotekom je upravljao M. Konstantinović, docent fakulteta. Služenje je bilo omogućeno nastavnicima i studentima, a uzete knjige mogle su se zadržati 10 dana s mogućnošću produženja roka. Štampani katalog nije postojao.

Dekani 

 Milutin Miljković (1920–21)
 Miodrag Aćimović (1921)
 Čedomir Marković
 Milorad Nedeljković (1924)
 Miodrag Aćimović (1924–26)
 Grigorij Vasiljevič Demčenko (1929–30)
 Miodrag Aćimović (1930–31)
 Mihail Pavlovič Čubinski (1931–32)
 Aleksa Ivić (1932–33)
 Sergej Viktorovič Troicki (1933–34)
 Miodrag Aćimović (1935)

Vidi još 
 Pravni fakultet u Beogradu

Izvori

Eksterni linkovi 
 zgrada Hemijsko-tehnološke srednje škole »Lazar Nešić«, sedište Pravnog fakulteta u Subotici (1920–41)

Nastanci 1920.
Prestanci 1941.
Univerzitet u Beogradu
Subotica
Subotica